****

**Pastoralni listić**

 **ŽUPA SV. IVANA KRSTITELJA REČICA**

 **BR. 659. GOD.XIII. 04.listopada 2020.**

 **27. NEDJELJA KROZ GODINU**



***Prvo čitanje****:*   *Iz 5, 1-7*

***Drugo čitanje****:  Fil 4, 6-9*

***Evanđelje****:*   *Mt 21, 33-43*

**Zborna molitva:**

Svemogući vječni Bože, bolji si nego što zaslužujemo i želimo.
Budi nam milosrdan: otpusti grijehe kojih se savjest plaši, a daruj i ono što ne umijemo moliti. Po Gospodinu.

**Ulazna pjesma:**

*Sve je, Gospodine, u tvojoj volji, nitko joj se ne može oprijeti.
Ti si sve stvorio, nebo i zemlju, cijeli svemir, ti si Gospodar svega.*

*(Est 13, 9-11)*

**Pričesna pjesma:**

*Dobar je Gospodin svima što se u nj uzdaju,duši koja ga traži.   (Tuž 3, 25)*

**Ja vas izabrah iz svijeta**

**da idete i rod donosite
i rod vaš da ostane,**

 **govori Gospodin.**

Marija priznaje sebe malenom i veliča „velika… djela“ (r. 49) koja joj je Gospodin učinio. Koja su to djela? To je ponajprije neočekivani dar života: Marija je djevica, a ostala je trudna; jednako tako i Elizabeta, koja je bila stara, čeka dijete. Gospodin čini čuda s malenima, s onima koji ne vjeruju da su veliki, ali daju veliki prostor Bogu u životu. On iskazuje svoje milosrđe onima koji mu vjeruju i uzvisuje ponizne. Marija uzdiže Bogu hvalu zbog toga.

**LISTPAD JE MARIJIN MJESEC. MJESEC POSVEĆEN KRUNICI!**

**Krunica je moćno sredstvo u borni protiv zla.**

**Mariju voli – krunicu moli!**

*U ono vrijeme: Reče Isus glavarima sveće­ni­čkim i starješinama narodnim: »Drugu pri­spodobu čujte! Bijaše neki domaćin koji posadi vinograd, ogradi ga ­ogradom, iskopa*

*u njemu tijesak i podiže kulu pa ga iznajmi vinogradarima i otputova. Kad se približilo ­vrijeme plodova, posla svoje sluge vinogradarima da uzmu njegov urod. A vino­gradari pograbe njegove sluge pa jednoga istukoše, drugog ubiše, a trećega kamenovaše. I opet posla druge sluge, više njih nego prije, ali oni i s njima postupiše jednako. Naposljetku posla k njima sina svoga misle­ći: ‘Poštovat će mog sina.’ Ali kad vinogradari ugledaju sina, rekoše među sobom: ‘Ovo je baštinik! Hajde da ga ubijemo i imat ­ćemo baštinu njegovu!’ I pograbe ga, izbace iz vi­no­grada i ubiju.*

*Kada dakle dođe gospodar vinograda, što će učiniti s tim vinogradarima?« Kažu mu: »Opake će nemilo pogubiti, a vinograd iznajmiti drugim vinogradarima što će mu davati urod u svoje vrijeme.« Kaže im Isus: »Zar nikada niste čitali u Pismi­ma: Kamen što ga odbaciše ­graditelji postade kamen zaglavni. Gospodnje je to djelo – kakvo čudo u očima našim! Zato će se – kažem vam – oduzeti od vas kraljevstvo ­Božje i dat će se narodu koji donosi njegove plodove!«*

*Riječ Gospodnja.*



Evanđelje ove nedjelje pokazuje nam u prispodobi  o vinogradu i njegovim radnicima kako su upravo zakazali oni koji su primili posebne zadaće i odgovornost za njegu i brigu vinograda Izraela. Nevjerni zakupci zlostavljaju one koji dolaze kao glasnici vlasnika i ovome žele donijeti pripadajući prihod. Upravo zlostavljaju i ubijaju sina domaćina vinograda. Izjava je jasna: Bog je svoga sina Isusa Krista poslao u svijet, ali ga njegovi ne primiše. Prijeti strašan sud ako se ljudi  ne obrate. Kazna će biti da će domaćin vinograda vinograd povjeriti drugome narodu koji će mu davati urod u svoje vrijeme. Ali i s ovom prispodobom i njezinim prijetećim zvučnim završnim riječima Bog ne cilja na propast i uništenje, nego na obraćenje i novi početak onih, koji su podbacili.



**Vjeronaučni kutak**

Proširili smo KATEHEZE I ZA MINISTRANTE . Svoju kateheuz pod imenom ZAJEDNICA mogu naći na stranicama župe:

<http://zupa-svik-recica.hr/index.php/ministranti/>

Tijekom mjeseca listopada početi će izlaziti i kateheze za prvi i drugi razred. Tijekom studenoga i kateheze za ostale razrede.

**Nato Marija reče: „Evo službenice Gospodnje, neka mi bude po tvojoj riječi!“**

Kroz Marijin mjesec listopad donosit ćemo kateheze o Mariji

****Marija je obična djevojka, rođena u Nazaretu, u prosječnoj pobožnoj obitelji. Znamo da je bila djevica zaručena za Josipa, dakle spremna za udaju i majčinstvo. Njezina svakodnevica vjerojatno se nije razlikovala od svakodnevice njezinih vršnjakinja. Takvoj djevojci događa se nešto nadnaravno: dolazi joj anđeo i nosi vijest o Božjem planu s njezinim životom, planom koji će joj potpuno promijeniti život. U Marijin život ulazi Bog i potresa ga.

Bog traži da Marija promijeni svoje planove i prepusti se njegovoj volji,

Bog od nudi Mariji da uđe u njegov plan s njezinim životom. Budući da poziv dolazi od Boga, Marija u Bogu i prihvaćanju njegove volje s njezinim životom pronalazi mir. Izraz toga mira jest Marijin odgovor anđelu: „Evo službenice Gospodnje.“ Marija u miru i slobodi prihvaća Božji poziv.

|  |  |  |
| --- | --- | --- |
| Ponedjeljak,**Župne obavijesti**05.listopada | 18,00 | Faustina KowalskaNa jednu nakanu |
| utorak, 06.listopada | 18,00 | BrunoNa jednu nakanu |
| Srijeda,07.listopada | 18,00 | BDM – Kraljica KruniceNa jednu nakanu |
| Četvrtak08.listopada | 18,00 | DemetrijeMa jednu nakanu |
| Petak,09.listopada | 18,00 | DionizijeNa jednu nakanu |
| Subota10. listopada | 18,00 | Franjo Borgia+ Branko Štajcer; + Janko, Jela, Andrija Brezetić; + Josip, Marija Vidan  |
| **Nedjelja,**11 .listopada | 9,0011,00 | **28. NEDJELJA KROZ GODINU**+ Ivan Žunac; + Ivan Šipuš; + ob. Ane Bartolac; + Katarina Grdina (god) i ob.; +Branko, Ana Petrak; + Ivan, Jela, Ivan Drožđibob; + Bara, Ivan Bogovićak, Kata, Jura Gregor; + Josipa(ž) Mijoš i ob.POLDANJICA – PRO POPULO |

Danas skupljamo priloge za Svetog Oca Papu…Petrov novčić. Time iskazuje solidarnost sa Svetin Ocem koji tim prilozima pomaže onima koji su u potrebi.

Svoje priloge za potrebe župe možete dati u sakristiji, uredu ili preko banke na: Župa sv. Ivana Krstitelja Rečica.

HR8124000081104962168 s napomenom „za potrebe župe“

 **Pretplatite se MAK – Mali koncil = 110,00 kn !**

BUDIMO ODGOVORNI – ČUVAJMO SEBE I DRUGE!

Listopadske pobožnosti svaku večer s početkom u 18,00 sati.

Pridruži nam se u zajedničkoj pobožnosti prema Blaženoj Djevici Mariji.

Nađi vremena taj jedan sat!

Marijo, Kraljice svete krunice moli za nas

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.